Հավելված

Նաիրի համայնքի ավագանու

2022 թվականի ­­­­­­­­հոկտեմբերի 13-ի

N 192-Ա որոշման

**Կ Ա Ր Գ**

**ԱՂԲԱՀԱՆՈՒԹՅԱՆ ՎՃԱՐ ՎՃԱՐՈՂՆԵՐԻ ՀԱՇՎԱՌՄԱՆ ԵՎ ՎՃԱՐԻ ԳԱՆՁՄԱՆ**

**I. ԸՆԴՀԱՆՈՒՐ ԴՐՈՒՅԹՆԵՐ**

1.Սույն կարգով (այսուհետ ՝ կարգ) կարգավորվում են Նաիրի համայնքում աղբահանության վճար վճարողների հաշվառման, աղբահանության վճարի հաշվարկման, ինչպես նաև այդ վճարի գանձման հետ կապված հարաբերությունները:

2. Սույն կարգով չեն կարգավորվում <<Աղբահանության և սանիտարական մաքրման մասին>> Հայաստանի Հանրապետության օրենքի 8-րդ հոդվածով և <<Տեղական տուրքերի և վճարների մասին>> Հայաստանի Հանրապետության օրենքի 8-րդ հոդվածի<< ե>>կետով սահմանված շինարարական և խոշոր եզրաչափի աղբի հավաքման և փոխադրման թույլտվություններ տալու հետ կապված հարաբերությունները:

II.Աղբահանության վճար վճարողների հաշվառումը

3. Աղբահանության վճար վճարողներ են հանդիսանում <<Աղբահանության և սանիտարական մաքրման մասին>> Հայաստանի Հանրապետության օրենքի 6-րդ հոդվածով նախատեսված անձինք:

4. Աղբահանություն վճարողների գրանցամատյանը վարվում է համապատասխան համակարգչային ծրագրով:

5.Աղբահանության վճարողների հաշվառումն իրականացնում են Նաիրի համայնքի <<Նաիրիի բարեկարգում և բնակֆոնդ>>ՀՈԱԿ-ի աշխատակիցները և Նաիրի համայնքի ղեկավարի որոշմամբ նման լիազորություններով օժտված կազմակերպությունը (կազմակերպությունները)

**III.Աղբահանության վճարի գանձումը**

6.Աղբահանության վճարի հաշվարկումը իրականացնում են Նաիրի համյնքի <<Նաիրիի բարեկարգում և բնակֆոնդ >> ՀՈԱԿ-ի աշխատակիցները (կամ) Նաիրի համայնքի ավագանու որոշմամբ նման լիազորություններով օժտված օպերատորի կամ այլ կազմակերպության (կազմակերպությունների) կողմից (այսուհետ՝ հաշվարկող):

7․Աղբահանության վճարի գանձումը համաձայն 01․07․2022թ․20-12-ն որոշման իրականացվում է անկանխիկ եղանակով։

8. Աշխատակիցը համակարգողից ստանալով պարտքացուցակը, իրականացնում է ընթացիկ հաշվառման այլ աշխատանքները, և իրազեկում է բնակիչներին առկա պարտքի մասին։

9.Նաիրի համայնքի ավագանու որոշմամբ աղբահանության վճարի հաշվառման լիազորություններով օժտված օպերատորը կամ այլ կազմակերպությունը (կազմակերպությունները) Նաիրի համայնքի ղեկավարին է ներկայացնում շաբաթական տեղեկատվություն՝ հաշվետու ժամանակաշրջանում իր կողմից աղբահանության վճարի հաշվարկման, անկանխիկ ինչպես նաև այդ վճարի գանձված գործառույթների իրականացման արդյունքների (հաշվետվության) վերաբերյալ:

**IV. Աղբահանության վճարի հաշվարկման և վճարման ժամկետները**

10.Աղբահանության վճարի հաշվարկման հաշվետու ժամանակահատված է համարվում օրացուցային ամիսը, իսկ վճարման ժամկետը յուրաքանչյուր ամսվա համար՝ տվյալ ամսվան հաջորդող ամսվա 15-ը ներառյալ:

11 .Աղբահանության վճարի վճարումը սահմանված ժամկետից ուշացնելու դեպքում տվյալ ամսվան հաջորդող ամսվա 15-ից ժամկետանց յուրաքանչյուր օրվա համար աղբահանության վճար վճարողը վճարում է տույժ՝ ժամանակին չմուծված աղբահանության վճարի գումարի 0,15 տոկոսի չափով, դրանց վճարման ժամկետից անցած ամբողջ ժամանակաշրջանի համար, բայց ոչ ավելի, քան 108 օրվա համար:

**VI. Այլ դրույթներ**

12. Աղբահանության վճար վճարողների հաշվառման ամփոփագրի, անկանխիկ վճարումների ընդունման ամփոփագրի , աղբահանության վճարի անկանխիկ գանձման գործառույթների իրականացման վերաբերյալ հաշվետվության,ինչպես նաև սույն կարգի պահանջների նկատմամբ հսկողություն իրականացնելու համար անհրաժեշտ այլ փաստաթղթերի ձևերը հաստատվում են Նաիրի համայնքի ղեկավարի կողմից:

13. Աղբահանության պայմանագրերը կնքվում են լիազորված անձանց միջոցով (Նաիրի համայնքի <<Նաիրիի բարեկարգում և բնակֆոնդ>> ՀՈԱԿ-ի տնօրենը և վարչական ղեկավարները):